- Hindi News
- National
- मैं पाक साफ, भाजपा बौखलाहट में करा रही केस : हुड्डा चौटाला की तरह अब हुड्डा भी जाएंगे जेल : कटारिया
मैं पाक साफ, भाजपा बौखलाहट में करा रही केस : हुड्डा चौटाला की तरह अब हुड्डा भी जाएंगे जेल : कटारिया
सांसद का जवाब- कोर्ट में रखें पक्ष
सांसदरतन लाल कटारिया ने जगाधरी में अग्रसेन भवन की आधारशिला रखने के बाद पत्रकारों से कहा कि हुड्डा भी चौटाला की तरह अब जेल में जाएंगे। उनके कार्यकाल में किए कामों की जांच चल रही है। पूर्व सीएम भाजपा पर अनाप-शनाप आरोप लगा रहे हैं। उसे देखकर लगता है कि वे जांच के डर से बौखला गए हैं। वहीं, नारायणगढ़ में राज्य मंत्री नायब सिंह सैनी के कार्यालय में सांसद कटारिया ने कहा कि जमीन आवंटन मामले में पूर्व मुख्यमंत्री भूपेंद्र सिंह हुड्डा राजनीति करने की बजाय कोर्ट में अपना पक्ष साबित करें, क्योंकि देश में रूल ऑफ लाॅ है। अगर कांग्रेस नेता बेदाग हैं, तो वह कोर्ट से स्वच्छ छवि लेकर निकलेंगे। संसद को ठप करना कोई हल नहीं है।
कटारिया ने कहा कि हुड्डा ने हमेशा झूठ का पुलंदा बांधा है, लेकिन अब जल्द ही जनता के सामने सच्चाई आने वाली है। पूर्व सीएम चौटाला ने भी अपने शासनकाल में रोजगारों को नौकरी देने का वादा किया था और हुड्डा ने भी, अगर जांच में हुड्डा निर्दोष निकले तो वह कुंदन बनकर निकलेेंगे। नहीं तो चौटाला की तरह जेल में जाएंगे। भाजपा की छवि एकदम साफ-सुधरी है। विपक्ष पार्टी पर बेवजह आरोप लगा रहा है।
40 साल से जनता हूं जेटली को
उन्होंने वित्त मंत्री अरुण जेटली मामले में सफाई देते हुए कहा कि मैं 40 साल से उन्हें व्यक्तिगत तौर पर जानता हूं। उन्होंने कभी गलत काम किया और किसी को करने दिया। जेटली की छवि खरा सोने के समान है, लेकिन कुछ लोगों को उनकी कार्यप्रणाली पच नहीं रही है। इसीलिए आपा खोकर आरोप लगा रहे हैं। कटारिया ने जगाधरी मेटल इंडस्ट्री की चमक फिर से लौटाने का आश्वासन दिया। इसके अलावा यमुनानगर से चंडीगढ़ फोरलेन का कार्य जल्द शुरू होगा। उन्होंने कहा कि यमुनानगर से चंडीगढ़ रेलवे लाइन के लिए रेलमंत्री सुरेश प्रभु से बात की जा रही है। उम्मीद है जल्द रेलवे लाइन का काम शुरू हो जाएगा। मगर जल्द कब होगी। इस बारे में सांसद नही बता पाए।
tgl_Latn sot_Latn awa_Deva awa_Deva awa_Deva hin_Deva hin_Deva hin_Deva hin_Deva